Í byrjun vikunnar fengu forsvarsmenn Fjallabyggðar og Dalvíkurbyggðar upplýsingar þess efnis að ekkert yrði af undirritun samnings vegna stofnunar nýs framhaldsskóla við utanverðan Eyjafjörð , en samninginn átti að undirrita á morgun . Þess í stað voru Þórir Kr . Þórisson bæjarstjóri Fjallabyggðar og Svanfríður Inga Jónasdóttir , bæjarstjóri Dalvíkurbyggðar boðuð á fund með menntamálaráðherra á Akureyri á morgun . Nýr framhaldsskóli við utanverðan Eyjafjörð átti að taka til starfa næsta haust , að hluta til . Nú er hins vegar ljóst að ekkert verður af þeim áformum , og mun ástæðan vera skýr fyrirmæli Fjármálaráðuneytisins um að stofna ekki til nýrra skuldbindinga .